nahid-hub/BLUGE-bengali-wikipedia-section-title-prediction huggingface dataset:
বিভিন্ন সময়ে বঙ্গদেশ মুসলিম নবাব ও সুলতানদের অধীনে শাসিত হয়েছে । ১৭১৭ সালে মোগল শাসন আমলে এ অঞ্চলের শাসনভার নবাব মুর্শিদ কুলী জাফর খান এর হাতে ন্যস্ত করা হয় । মোগলদের শাসন আমলে স্বাভাবিকভাবেই মোগল সংস্কৃতি এবং সাহিত্যের পাশাপাশি রন্ধণপ্রণালী এবং খাদ্যাভাসের প্রভাব এ অঞ্চলে বসবাসরত বাঙালিদের উপর পড়ে । বর্তমান সময়েও বিভিন্ন মোগলাই খাবার যেমন: বাকরখানি, মোগলাই পরোটা, কাবাব, হালুয়া, বিরিয়ানী ইত্যাদি বাংলাদেশ ও পশ্চিমবঙ্গ উভয় স্থানেই ব্যাপক জনপ্রিয় ।

সঠিক অনুচ্ছেদ শিরোনাম কোনটি?
titleA. জনপ্রিয় মাধ্যমে উপস্থাপনা
titleB. রন্ধনপদ্ধতি এবং ব্যবহৃত দ্রব্যাদি
titleC. নবাবদের শাসন আমল
titleD. ইতিহাস
উত্তর: titleC
দশম শতাব্দীর দ্বিতীয়ার্ধে নির্মিত দিনাজপুর স্তম্ভলিপিতে কম্বোজান্বয় গৌড়পতির উল্লেখ রয়েছে। এই তাম্রশাসনটি কোন একজন গৌড়েশ্বর কম্বোজরাজের শাসনকালে একটি শিবমন্দিরে প্রতিষ্ঠিত হয়। পরবর্তীকালে মুসলিম শাসনকালে গৌড় থেকে চল্লিশ মাইল পূর্বে বাণগড় নামক স্থানে স্থানান্তরিত করা হয়। অষ্টাদশ শতাব্দীতে মহারাজ রামনাথ এই স্তম্ভলিপিটিকে দিনাজপুরে স্থানান্তরিত করেন বলে এটি দিনাজপুর স্তম্ভলিপি নামে পরিচিত হয়।

সঠিক অনুচ্ছেদ শিরোনাম কোনটি?
titleA. বাণগড় তাম্রশাসন
titleB. দিনাজপুর স্তম্ভলিপি
titleC. বাংলায় কম্বোজ পাল শাসনের প্রমাণ
titleD. ইর্দা তাম্রশাসন
উত্তর: titleB
সীমিত ওভারের খেলায় খেলা শুরুর পর সম্পূর্ণ করা না হলে ‘ফলাফলহীন’রূপে গণ্য করা হয়। সচরাচর খারাপ আবহাওয়া কিংবা মন্দালোকের কারণে খেলায় বিঘ্নের কারণে এরূপটি হয়ে থাকে। কার্যতঃ এটি অমীমাংসিত ফলাফল বা ড্রয়ের অনুরূপ।

সীমিত ওভারের ক্রিকেট খেলায় প্রত্যেকটি দলকে ফলাফল আনয়ণে পর্যাপ্তসংখ্যক ওভার ব্যাটিং করতে হয়। ২০১৬ সাল পর্যন্ত একদিনের আন্তর্জাতিকে কমপক্ষে ২০ ওভার ও টুয়েন্টি২০ ক্রিকেটে কমপক্ষে ৫ ওভার ব্যাটিং করার আদর্শ মানদণ্ডে নিয়ে আসা হয়েছে। যদি প্রত্যেক দল ঐ নির্ধারিতসংখ্যক ওভার মোকাবেলা করতে সক্ষম হয়, তাহলেই খেলায় ফলাফল নিয়ে আসা সম্ভবপর। প্রয়োজনে ডাকওয়ার্থ-লুইস পদ্ধতি প্রয়োগ কিংবা প্রতিযোগিতায় পূর্বে নির্ধারিত আইনের মাধ্যমে ফলাফল প্রদান করা হবে।

সঠিক অনুচ্ছেদ শিরোনাম কোনটি?
titleA. পরিত্যক্ত
titleB. সিদ্ধান্ত প্রদান
titleC. ফলাফলহীন
titleD. ফলাফল স্বীকার
উত্তর: titleC
প্রথাগত সুন্নি ইসলামি আইনবিদদের মতে শুরা বা জনগণের পরামর্শ খিলাফতের কর্মকাণ্ডের অন্তর্গত। মজলিস আলশুরা খলিফাকে উপদেশ দেয়। কুরআনের নিম্নোক্ত আয়াত এর গুরুত্ব সম্পর্কে উল্লেখ করে:

...যারা তাদের প্রভুর ডাকে সাড়া দেয় ও নামাজ প্রতিষ্ঠা করে ও যারা আলোচনার মাধ্যমে তাদের কাজ সম্পাদন করে। [তাদের আল্লাহ ভালোবাসেন](কুরআন ৪২:৩৮)
...আর কাজকর্মে তাদের সাথে পরামর্শ করো। আর তুমি কোনো সংকল্প গ্রহণ করলে আল্লাহর প্রতি নির্ভর করবে।(কুরআন ৩:১৫৯)

মজলিস নতুন খলিফা নির্বাচনের দায়িত্ব পালনকারী। আল মাওয়ারদি লিখেছেন যে মজলিসের সদস্যদের তিনটি শর্ত পূরণ করতে হবেঃ তাদের অবশ্যই ন্যায়পরায়ণ হতে হবে, তাদের অবশ্যই ভালো খলিফার সাথে খারাপের পার্থক্য করার জ্ঞান থাকতে হবে, এবং তাদের অবশ্যই উত্তম খলিফা নির্বাচন করার জ্ঞান ও বিচারের ক্ষমতা থাকতে হবে। তিনি আরো বলেন যখন জটিল পরিস্থিতিতে কোনো খিলাফত ও মজলিস থাকবে না জনগণকে নিজেদের মধ্য থেকে মজলিস সৃষ্টি করতে হবে, খলিফার জন্য প্রার্থীদের তালিকা তৈরী করতে হবে, এরপর মজলিস প্রার্থীদের মধ্য থেকে কাউকে নির্বাচন করবে।

সাইদ কুতুব ও তাকিউদ্দিন আল নাবহানি মজলিস আলশুরার ভূমিকার কিছু আধুনিক ব্যাখ্যা দেন। কুরআনের শুরা নামক সূরার ব্যাখ্যায় কুতুব বলেন যে শাসককে কমপক্ষে কিছু সংখ্যক (সাধারণ অভিজাত) শাসিতের সাথে পরামর্শ করতে হবে। তাকিউদ্দিন আল নাবহানি লিখেছেন যে শুরা গুরুত্বপূর্ণ এবং এটি ইসলামি খিলাফতের শাসনতান্ত্রিক কাঠামো তবে স্তম্ভ নয়। অমুসলিমরা মজলিসে দায়িত্বপালন করতে পারবে তবে ভোট বা গুরুত্বপূর্ণ পদে দায়িত্ব পাবে না।

সঠিক অনুচ্ছেদ শিরোনাম কোনটি?
titleA. আনাতোলিয়া অধিকার
titleB. উত্তর আফ্রিকা বিজয়
titleC. মজলিস আলশুরা: সংসদ
titleD. উমরের ক্ষমতালাভ
উত্তর: titleC
১৯৬২ সালে জুলাই মাসে ফোঁতেন তার সর্বশেষ ফুটবল খেলায় অংশ নেন। মাত্র ২৮ বছর ১১ মাস বয়সে তিনি আঘাতজনিত কারণে অবসর নিতে বাধ্য হয়। এরপর ১৯৬৭ সালে সংক্ষিপ্ত সময়ের জন্যে ফরাসী জাতীয় দল পরিচালনার দায়িত্বে ছিলেন। কিন্তু দুই খেলার পরপরই তিনি পরিবর্তিত হন। কেননা দু'টি প্রীতি খেলাতেই দলটি পরাজিত হয়েছিল।

১৯৮০ সালে মরক্কো জাতীয় দলের কোচ থাকা অবস্থায় তিনি এটলাস লায়ন্সকে আফ্রিকান নেশন্স কাপে ৩য় স্থান এনে দেন। বাদৌ জকি, মোহাম্মদ তিমৌমি এবং আজিজ বৌদারবালা প্রমূখ খেলোয়াড়েরা তার হাত দিয়েই বেড়ে উঠেছেন। ১৯৮২ সালের বিশ্বকাপের চূড়ান্ত পর্বে দলকে নিয়ে আসেন। কিন্তু তারা ক্যামেরুনের কাছে পরাভূত হয়।

২০১০ সালে দক্ষিণ আফ্রিকায় অনুষ্ঠিত বিশ্বকাপ ফুটবলে ফরাসী দলের দূর্বল খেলায় ব্যাপক সমালোচনা করেন। বিশেষ করে ফরোয়ার্ডদের ব্যার্থতায় দলটি গ্রুপ পর্বেই বিতাড়িত হয়। উরুগুয়ের সাথে ড্র এবং মেক্সিকো ও দক্ষিণ আফ্রিকার বিপক্ষে ফ্রান্স দলটি পরাজিত হয়েছিল।

সঠিক অনুচ্ছেদ শিরোনাম কোনটি?
titleA. সম্মাননা
titleB. জাতীয় দল
titleC. অবসর
titleD. খেলোয়াড়ী জীবন
উত্তর: titleC
১৯১২ সালে মার্কিন চলচ্চিত্র কোম্পানিগুলো ঘরোয়া বাজারে প্রতিযোগিতায় ডুবতে বসে। নিকলোডিয়ন বুমের দ্বারা সৃষ্ট বিশাল চাহিদা অনুযায়ী চলচ্চিত্র নির্মাণ করে দর্শকদের সন্তুষ্ট করা দুস্কর হয়ে পড়ে। মোশন পিকচার্স পেটেন্টস কোম্পানির সদস্যরা, তথা এডিসন স্টুডিও-ও ফরাসি, ইতালীয় ও অন্যান্য আমদানিকৃত চলচ্চিত্রের প্রতিযোগিতা কমানোর উপায় খুঁজতে থাকে। এই কোম্পানিগুলোর কাছে তখন চলচ্চিত্র রফতানি করাটা লাভজনক মনে হয়। ভিটাগ্রাফ স্টুডিওজ প্রথম মার্কিন কোম্পানি হিসেবে ইউরোপে তাদের নিজস্ব পরিবেশনা অফিস খোলে। তারা ১৯০৬ সালে লন্ডনে একটি শাখা স্থাপন করে এবং এর কিছুদিন পরেই প্যারিসে দ্বিতীয় শাখা খোলে।

অন্যান্য মার্কিন কোম্পানিগুলোও বিদেশি বাজারে যেতে শুরু করে এবং ১৯২০-এর দশকের মাঝামাঝি সময়ের মধ্যে দেশের বাইরে মার্কিন পরিবেশনা বিস্তৃতি লাভ করতে শুরু করে। মূলত, বেশিরভাগ কোম্পানিই তাদের চলচ্চিত্র পরোক্ষভাবে বিক্রয় করত। যাই হোক, যেহেতু তারা বৈদেশিক বাণিজ্যে অনভিজ্ঞ ছিল, তারা বিদেশি পরিবেশনা ফার্ম বা রফতানি প্রতিনিধির নিকট সাধাসিধেভাবে তাদের চলচ্চিত্রের বিদেশি স্বত্ব বিক্রয় করত। ধীরে ধীরে, লন্ডন মার্কিন যুক্তরাষ্ট্রের চলচ্চিত্রের আন্তর্জাতিক প্রচারণার কেন্দ্র হতে শুরু করে।

অনেক ব্রিটিশ কোম্পানি এই ব্যবসায়ের প্রতিনিধি হিসেবে কাজ করে লাভ করতে থাকে এবং তা করার ফলে তারা যুক্তরাজ্যের বাজার থেকে মার্কিন চলচ্চিত্রের জন্য বড় অংশ প্রদান করে ব্রিটিশ চলচ্চিত্রগুলোর বাজারকে দুর্বল করে দিতে থাকে। ১৯১১ সালের মধ্যে গ্রেট ব্রিটেনে আমদানিকৃত চলচ্চিত্রে প্রায় ৬০ থেকে ৭০ ভাগ চলচ্চিত্র ছিল মার্কিন। মার্কিন চলচ্চিত্রগুলো জার্মানি, অস্ট্রেলিয়া ও নিউজিল্যান্ডেও ভালো ব্যবসা করতে থাকে।

সাম্প্রতিককালে, বিশ্বায়ন তীব্রতর হতে শুরু করেছে এবং মার্কিন যুক্তরাষ্ট্র সরকার মুক্ত বাণিজ্যের কর্মসূচি ও সাংস্কৃতিক পণ্যের বাণিজ্যের প্রচারে সক্রিয়ভাবে কাজ করছে। হলিউড বিশ্বব্যাপী সাংস্কৃতিক উৎস হিসেবে প্রতিষ্ঠিত হয়েছে। মার্কিন বহুজাগতিক গণমাধ্যম সংস্থার মাধ্যমেই শুধু নয় বরং বিভিন্ন সংস্কৃতির জনপ্রিয় আবেদন নিয়ে বিপুল-নির্মাণব্যয়ের চলচ্চিত্র নির্মাণের অদ্বিতীয় সক্ষমতার কারণে হলিউডের এই সফলতা রফতানির বাজারে ছড়িয়ে পড়ছে।

ইতোমধ্যে, হলিউড চীনা বাজারে গভীরভাবে প্রবেশ করেছে, যদিও এতে চীনের সেন্সর ব্যবস্থার প্রভার রয়েছে। চীনে নির্মিত চলচ্চিত্রগুলো সেন্সরে কঠোরভাবে পরিত্যাজ্য বিষয়গুলো হল "ভূত, সহিংসতা, খুন, ভয় ও শয়তান।" এই ধরনের গল্পের উপাদানে কর্তন প্রয়োজন হতে পারে। দাপ্তরিক চীনা মানদণ্ড অনুসরণ করে হলিউডের "অনুমোদিত" চলচ্চিত্র নির্মাণ করতে হয়, কিন্তু নান্দনিক মানদণ্ডের দিয়ে বক্স অফিসের লাভ পরিত্যাগ করতে হয়। এমনকি, চীনা দর্শকবৃন্দের কাছে ভালো মার্কিন চলচ্চিত্রগুলোর তাদের নিজেদের ভাষায় ডাবিঙের পর মুক্তির জন্য অপেক্ষা করা বিরক্তিকর মনে হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. রাজনৈতিক অনুদান
titleC. বিশ্ব বাজারে বিস্তৃতি
titleD. উৎপত্তি ও ফোর্ট লি
উত্তর: titleC
বিদ্যালয় শিশুদের সামাজিকীকরণে এবং ভাগ করে নেওয়ার, ন্যায্যতা, পারস্পরিক সম্মান এবং সহযোগিতায় তাদের প্রশংসা বিকাশে গুরুত্বপূর্ণ ভূমিকা পালন করে। বিদ্যালয়গুলি মৌলিক মূল্যবোধ এবং দক্ষতা গঠন করে যা ন্যায়বিচার, গণতন্ত্র এবং মানবাধিকারের মতো ধারণাগুলি বুঝতে সহায়তা করে। 

ন্যায়বিচারের জন্য শিক্ষাকে উৎসাহ প্রদানকারী শিক্ষাব্যবস্থা, অর্থাৎ আন্তর্জাতিক মানবাধিকার এবং মৌলিক স্বাধীনতার সাথে আইনের শাসনের (সম্মিলিত) সম্মান, তরুণ-তরুণীদের শান্তি ও ন্যায়বিচারে বিজয়ী হওয়ার ক্ষমতায়নের লক্ষ্যে শিক্ষার্থী এবং সরকারী প্রতিষ্ঠানের মধ্যে সম্পর্ককে জোরদার করে। শিক্ষকরা প্রায়শই এই কাজের প্রথম সারিতে থাকেন এবং পরিবার সহ শিশুদের মনোভাব এবং আচরণ গঠনে গঠনমূলক ভূমিকা পালন করেন। 

বৈশ্বিক নাগরিকত্ব শিক্ষা আইনের শিক্ষার কাছে যাওয়ার জন্য সামগ্রিক কাঠামো সরবরাহ করে। এটি স্থানীয়ভাবে এবং বিশ্বজুড়ে সক্রিয় ভূমিকা গ্রহণে এবং আরও ন্যায়বান, শান্তিপূর্ণ, সহিষ্ণু, অন্তর্ভুক্তিমূলক, সুরক্ষিত এবং টেকসই বিশ্বের জন্য ভূমিকা পালনকারীদের শক্তিশালী করে। 


সঠিক অনুচ্ছেদ শিরোনাম কোনটি?
titleA. প্রাথমিক শিক্ষায় আইনের শাসনের প্রচার
titleB. ইতিহাস
titleC. প্রাথমিক শিক্ষা পর্বের সময় শিশুদের বিকাশ
titleD. সংজ্ঞা
উত্তর: titleA
যখন দুটি বুদবুদ এক হয়, তখন এগুলোর বাতাসের আয়তনের সাথে সংগতিপূর্ণ,পরিধির যোগফলের যতটা সম্ভব ছোট আকার গ্রহণ করে।
একই আকারের বুদবুদের দেয়াল সমতল থাকে।যদি এগুলোর আকার সমান না থাকে,দেয়াল বড়গুলোর মধ্যে ডুকে কারণ ইয়ং-ল্যাপলাসের সমীকরণ অনুসারে ছোট বুদবুদের ভিতরের চাপ বড় গুলোর থেকে বেশি।

একটি বিন্দুতে যখন তিন বা ততোধিক বুদবুদ মিলবে,এগুলো একই রেখা বরাবর মিলবে।কারণ পৃষ্ঠটান তিনটি তলেই সমান থাকবে,এগুলোর মধ্যকার কোণ ১২০ ডিগ্রির সমান হতে হবে। শুধুমাত্র ৪টি বুদবুদ একটি বিন্দুতে মিলতে পারে,যেখানে বুদবুদত্রয়ের দেয়াল কোসাইন্(-১/৩) ≈ ১০৯.৪৭° কোনে পৃথক হবে। এই নিয়মগুলো প্লেটোর নিয়ম নামে পরিচিত,যা বুদবুদ থেকে কিভাবে ফেনা তৈরি হয় তা নির্দেশ করে।

সঠিক অনুচ্ছেদ শিরোনাম কোনটি?
titleA. বিনোদন
titleB. একত্রীকরণ
titleC. শিল্প
titleD. রীতিবিরুদ্ধ কম্পিউটিং হিসাবে সাবানের বুদবুদ
উত্তর: titleB
অত্র প্রতিষ্ঠানটি রাজশাহী মহানগরীর নওদাপাড়া আমচত্বরে অবস্থিত। রাজশাহী-নওগাঁ মহাসড়কের দু’পাশে প্রায় সাড়ে দশ বিঘা জমির উপর অবস্থিত প্রতিষ্ঠানটিতে চার তলা ও তিন তলা বিশিষ্ট দু’টি বিরাটাকার ভবন রয়েছে। যার একটি ছাত্রাবাস ও অপরটি একাডেমিক ভবন হিসাবে ব্যবহৃত হচ্ছে। এছাড়া গ্রন্থাগার, কেন্দ্রীয় মসজিদ ও মিলনায়তন নিয়ে চলছে মাদরাসার সমস্ত কার্যক্রম।

সঠিক অনুচ্ছেদ শিরোনাম কোনটি?
titleA. ছাত্র
titleB. ক্যাম্পাস
titleC. প্রশাসন
titleD. ইতিহাস
উত্তর: titleB
ইংলিশ ফুটবলের জন্য ৮০ দশক ছিল খুব শোচনীয়। স্টেডিয়ামগুলো ছিল ভাঙ্গাচোরা, দর্শকদের জন্য তেমন কোন সুবিধাদি ছিল না, গুন্ডাগিরি ছিল নিত্যনৈমিত্তিক বিষয়। ১৯৮৫ সালে সংঘটিত হাইসেল দুর্ঘটনার জন্য ইউরোপীয় খেলায় ইংলিশ দলগুলোকে নিষিদ্ধ করা হয়েছিল। ইংল্যান্ডের ১৮৮৮ থেকে চলতে থাকা শীর্ষস্থানীয় লীগ প্রথম বিভাগ ফুটবল লীগ ইউরোপের অন্যান্য লীগ যেমনঃ ইতালির সিরি এ ও স্পেনের লা লিগা প্রভৃতি থেকে দর্শক ও আয়ের দিক দিয়ে অনেক পিছিয়ে ছিল, ফলে ইংল্যান্ডের কিছু শীর্ষ খেলোয়াড় বিদেশে চলে যায়। এতকিছুর পরেও ৯০ দশকে অবস্থার পরিবর্তন ঘটতে থাকে। ১৯৯০ সালে অনুষ্ঠিত ফিফা বিশ্বকাপে ইংল্যান্ড সফল হয় যেখানে তারা টাইব্রেকারে সেমিফাইনালে হেরে যায়। ইউরোপের ফুটবলের নিয়ন্ত্রণকারী প্রতিষ্ঠান উয়েফা ১৯৯০ সাল থেকে ইউরোপীয়ান খেলাতে ইংল্যান্ডের দলগুলোর উপর থেকে নিষেধাজ্ঞা প্রত্যাহার করে নেয়। ১৯৯০ সালের জানুয়ারি মাসে প্রকাশিত টেলরের রিপোর্টে স্টেডিয়ামের নিরাপত্তা ব্যবস্থা উন্নয়নে ব্যয়বহুল উন্নয়ন পরিকল্পনার কথা বলা হয়।

টেলিভিশনের সম্প্রচারস্বত্বের গুরুত্ব ততদিনে অনেক বেড়ে গিয়েছে। ১৯৮৬ সালে যেখানে ফুটবল লীগ মাত্র ৬.৩ মিলিয়ন পাউন্ড পেয়েছিল দুই বছরের চুক্তির জন্য, সেখানে ১৯৮৮ সালে যখন চুক্তির নবায়ন করা হয় তখন চুক্তির মূল্য মাত্র চার বছরে বেড়ে হয় ৪৪ মিলিয়ন পাউন্ড। ১৯৮৮ সালের চুক্তিটি ছিল লীগের ভাঙ্গনের একটি চিহ্ন। দশটি দল লীগ ছেড়ে একটি সুপার লীগ গঠনের হুমকি দিলেও পরে লীগে থাকতে রাজি হয়। স্টেডিয়ামের উন্নতির সাথে সাথে মাঠে দর্শকের সংখ্যা বৃদ্ধি পেতে থাকে ফলে শীর্ষস্থানীয় দলগুলো খেলায় মূলধনের অন্তঃপ্রবাহ ধরে রাখার জন্য আবার ফুটবল লীগ ত্যাগ করার চিন্তা করেছিল।

সঠিক অনুচ্ছেদ শিরোনাম কোনটি?
titleA. উৎপত্তি
titleB. বর্তমান প্রিমিয়ার লীগ সদস্য
titleC. প্রতিষ্ঠা
titleD. প্রতিযোগিতার ধরন ও সৌজন্যস্বত্ব
উত্তর: titleA
একটি প্রচ্ছন্ন জিনের কারণে শ্বেত সিংহ তাদের অসাধারণ বর্ণ লাভ করে। অনুরূপ একটি জিনই সাদা বাঘ তৈরি করে। অতএব, চিড়িয়াখানা, পশু প্রদর্শনী এবং বন্যপ্রাণী উদ্যানের জন্য কৃত্রিম নির্বাচনের মাধ্যমে শ্বেত সিংহ তৈরি করা যেতে পারে। এই ধরনের প্রজনন আন্তর্জননের (নিকট আত্মীয়তাসূত্রে আবদ্ধ প্রাণীদের মধ্যে সন্তান উৎপাদন) সাথে সম্পর্কিত এবং ফলে আন্তর্জনন বিষণ্নতা (জিনগত ত্রুটি, উর্বরতা হ্রাস, এবং শারীরিক ত্রুটি) ঘটতে পারে। যদিও এটিকে এখনো পিছনের পায়ের পক্ষাঘাত বা গুরুতর হৃৎপিণ্ডের ত্রুতির কারণ হিসেবে পাওয়া যায় নি, যা একটি তীব্র স্তরের আন্তর্জননকে নির্দেশ করবে। কেউ কেউ মনে করেন অন্যান্য সিংহের সাথে মিলিত হলে সাদা সিংহের অ্যালিলের বিলুপ্তির সম্ভাবনা থাকে। তবে, এ ধারণা সঠিক নয় কারণ, সাদা সিংহ অন্যান্য সাধারণ বর্ণের সিংহের সাথে মিলিত হলে উৎপন্ন বংশধরের সাদা বর্ণ উৎপন্নকারী জিন প্রচ্ছন্ন অবস্থায় থাকবে যার ফলে পরবর্তীতে পুনরায় এদের থেকে সাদা বংশধর সৃষ্টি হবে ও এইভাবে অ্যালিল আরো বিস্তৃতভাবে ছড়িয়ে দেয়া যাবে। কিছু সমালোচক মনে করেন যে, চিড়িয়াখানা ও প্রজনন ক্যাম্পে সাদা সিংহের আন্তর্জনন ঘটায় এদের বন্য পরিবেশে প্রবেশ করতে দেয়া উচিত নয়। তবে, গ্লোবাল হোয়াইট লায়ন প্রোটেকশন ট্রাস্টের মত এথিক্যাল পুনঃপ্রবর্তন প্রোগ্রামে বৈজ্ঞানিক পদ্ধতি ব্যবহার করে নিশ্চিত করা হয়েছে যে তাদের প্রোগ্রামে সিংহদের আন্তর্জনন ঘটানো হয় না।


সঠিক অনুচ্ছেদ শিরোনাম কোনটি?
titleA. সানওয়ে লেগুনের বন্যপ্রাণী পার্ক, মালয়েশিয়া
titleB. ক্রুগার ও উমফোলজি
titleC. প্রজনন এবং জেনেটিক্স
titleD. ইউরেশিয়া
উত্তর: titleC
তিনি বারবণিতার পরিবেশ থেকে একেবারে ছোট বয়েসে বাংলা মঞ্চে অভিনেত্রী হিসাবে আত্মপ্রকাশ করেন । তার প্রথম 
অভিনয় ছিল ১২ বছর বয়েসে মাত্র মাসিক দশ টাকা বেতনে গ্রেট ন্যাশন্যাল থিয়েটারে শত্রুসংহার নাটকে দ্রৌপদীর সখীর ছোট্ট ভূমিকায় ।বেঙ্গল থিয়েটারে প্রথম অভিনেত্রী গ্রহণ করা হয় ১৮৭৩ সালে । এর একবছরের মধ্যেই বিনোদিনী সাধারণ রঙ্গালয়ে যোগ দেন । নাচগানে পারদর্শী বিনোদিনী খুব তাড়াতাড়ি অভিনয়ে দক্ষ হয়ে ওঠেন এবং একজন প্রথম 
শ্রেনীর অভিনেত্রী হিসাবে খ্যাতি লাভ করেন । ১৮৭৪ থেকে একটানা ১২ বছর তিনি অভিনয় করেছিলেন । ১৮৮৬ 
খ্রীষ্টাব্দের ২৫ ডিসেম্বর তিনি শেষবার অভিনয় করেন । এর আগে পর্যন্ত ৫০টি নাটকে তিনি ৬০টিরও বেশি চরিত্রে অভিনয় 
করেছিলেন ।
সঠিক অনুচ্ছেদ শিরোনাম কোনটি?
titleA. স্টার থিয়েটার
titleB. খ্যাতি
titleC. শেষ জীবন
titleD. অভিনয় জীবন
উত্তর: titleD
সম্যক শীল তিন প্রকার- সম্যক বাক্য, সম্যক কর্ম ও সম্যক জীবিকা। মিথ্যা কথা, পরনিন্দা, কটুবাক্য ও অতিকথন ত্যাগ করে সত্যভাষণ ও মধুর বচনকে সম্যক বাক্য বলে। অহিংসা, চুরি না করা, অব্যভিচারকে সম্যক কর্ম এবং অসৎ পন্থা ত্যাগকে সম্যক জীবিকা বলে। গৌতম বুদ্ধ অস্ত্র ব্যবসা, প্রাণী ব্যবসা, মাংস বিক্রয় এবং মদ ও বিষের বাণিজ্যকে মিথ্যা জীবিকা বলে উল্লেখ করেছেন।

সঠিক অনুচ্ছেদ শিরোনাম কোনটি?
titleA. সম্যক শীল
titleB. সম্যক সমাধি
titleC. সম্যক প্রজ্ঞা
titleD. উৎপত্তি
উত্তর: titleA
কলকাতার পূর্ব-পশ্চিমে সংযোগ বজায় রাখতে রোডটি ধমনীসদৃশ। এই শহরের প্রধান দুটি রেলওয়ে স্টেশন হল শিয়ালদহ এবং হাওড়া স্টেশন দুটির মধ্যে স্বল্পতম দূরত্ব। বেশ কয়েকটি গুরুত্বপূর্ণ স্থান এই রোডটিতে রয়েছে; যেমন - শিয়ালদহ স্টেশন, আমহার্স্ট স্ট্রিট ক্রসিং, কলেজ স্ট্রিট ক্রসিং, চিত্তরঞ্জন অ্যাভিনিউ ক্রসিং, নেতাজি সুভাষ রোড, বড়বাজার, চিতপুর রোড ক্রসিং, হাওড়া ব্রিজ ইত্যাদি।

এম.জি.রোডের পূর্ব দিকে শিয়ালদহ স্টেশন এবং বিদ্যাপতি সেতু থেকে পশ্চিমে হাওড়া ব্রিজের প্রবেশদ্বার। 

রোডটিতে সারাদিন যানবাহন গতিপথ দুইমুখী নির্দেশ করে। তবে শিয়ালদহগামী ছোট যানবাহন নির্দিষ্ট সময়ের জন্য নিষিদ্ধ। এছাড়া কিছু ক্রসিংগুলি নির্দিষ্ট এবং একমুখী আছে, অর্থাৎ নির্দিষ্ট ক্রসিংগুলিতে যানবাহনগুলি কেবল একটি নির্দিষ্ট দিকে ঘুরতে পারে। এই রাস্তার নিকটতম মেট্রো স্টেশন হল মহাত্মা গান্ধী রোড মেট্রো স্টেশন,কলকাতা।

সঠিক অনুচ্ছেদ শিরোনাম কোনটি?
titleA. সিনেমা হল
titleB. শিক্ষা প্রতিষ্ঠান
titleC. অবস্থান এবং ক্রিয়াকলাপ
titleD. ইতিহাস
উত্তর: titleC
বিভিন্ন ধরনের গণনার নিয়ম ও সমীক্ষার ধরনে দক্ষিণ কোরিয়ার লিঙ্গ অসমতার হার বিভিন্ন রিপোর্টে বিভিন্ন রকমভাবে প্রকাশ পায়। ২০১৭ সালের ইউএনডিপির রিপোর্ট অনুযায়ী ১৬০টি দেশের মাঝে করা এক সমীক্ষায় দক্ষিণ কোরিয়া লিঙ্গ অসমতার হারে ১০ম স্থান দখল করেছে। আবার, একই বছরে করা ওয়ার্ল্ড ইকোনমিক ফোরামের করা গ্লোবাল জেন্ডার গ্যাপ রিপোর্টে একটি র‍্যাঙ্কিংয়ে দক্ষিণ কোরিয়া লিঙ্গ অসমতাত ১৪৪টি দেশের মাঝে ১১৮তম স্থানে ছিল। ব্রানিসা ও তাঁর দলের বিজ্ঞানীরা ২০১৩ সালের এক গবেষণায় দাবী করেন, গ্লোবাল জেন্ডার গ্যাপ প্রকাশকারী সমীক্ষাগুলোতে "ফলাফলের উপর জোর" দেয়া হয়। অর্থাৎ, লিঙ্গ অসমতা বিভিন্ন এজেন্সি ও ভালো ব্যবহারের উপর জোর দেয়া হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. অসমতার ধরণ
titleC. কর্মক্ষেত্রে
titleD. পরিসংখ্যান
উত্তর: titleD
তরুণ আইনজীবী হিসেবে সিলন ন্যাশনাল কংগ্রেসে সক্রিয় ছিলেন। ১৯২৬ সালে কলম্বো মিউনিসিপ্যাল কাউন্সিলের সদস্য নির্বাচিত হন। ১৯৩১ থেকে ১৯৪৭ সালে সিলন স্টেট কাউন্সিলে কর্মরত ছিলেন। সিংহলী সংস্কৃতি ও সম্প্রদায়ের প্রতি আগ্রহ থাকায় ১৯৩৬ সালে সিংহলা মহা সভা আয়োজন করেন। ১৯৪৬ সালে ইউনাইটেড ন্যাশনাল পার্টিতে যোগ দেন ও ১৯৪৭ থেকে ১৯৫১ মেয়াদে মন্ত্রী পর্যায়ের বিভিন্ন পদে নিয়োজিত ছিলেন। ১৯৫১ সালে শ্রীলঙ্কা ফ্রিডম পার্টি প্রতিষ্ঠা করেন। ভাষার ন্যায় স্পর্শকাতর বিষয়ে দলটি সিংহল ও তামিল - উভয়কেই জাতীয় ভাষার দাবীতে সোচ্চার ছিল। কিন্তু ১৯৫০-এর দশকের মাঝামাঝি সময়কালে কেবলমাত্র সিংহলী ভাষাকে গ্রহণ করে।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন
titleC. কর্মজীবন
titleD. তথ্যসূত্র
উত্তর: titleC
অবলোহিত রশ্মির ক্ষেত্রে স্পেক্ট্রোফটোমিতি মূলত নির্দিষ্ট তরঙ্গদৈর্ঘ্য ও আলোক শোষণ মাত্রার উপাদানের গঠন অধ্যয়ন করতে ব্যবহার করা হয়। আলো অবলোহিত রশ্মি শোষণ করে বিধায় জলীয় দ্রবণে অবলোহিত রশ্মির পরিমাপ সাধারণত অসম্ভব। তাই অবলোহিত বর্ণালিবীক্ষণ প্রক্রিয়া সাধারণত গ্যাসীয় দশায় (উদ্বায়ী পদার্থে) বা বিশেষ লবণে( যেগুলো অবলোহিত রশ্মিতে স্বচ্ছ) প্রোথিত উপাদানের সাথে করা হয়ে থাকে। এজন্য সাধারণত পটাশিয়াম ব্রোমাইড ব্যবহার করা হয়। পরীক্ষণীয় উপাদানটি বিশুদ্ধ পটাশিয়াম ব্রোমাইডের সাথে মিশ্রিত করে একটি স্বচ্ছ ট্যাবলেটে প্রবেশ করানো হয় যা একটি আলোক রশ্মির সামনে স্থাপন করা হয়। তরঙ্গদৈর্ঘ্যের নির্ভরশীলতা বিশ্লেষণ এক্ষেত্রে সাধারণত মনোক্রোমেটর ব্যবহার না করে ইনফেরোমিটার ব্যবহার করে করা হয় কেননা, এটি অতি বেগুনি রশ্মির সীমার মধ্যে থাকে।ব্যতিচারের প্যাটার্ণ ফুরিয়ার ট্রান্সফর্ম এলগরিদম ব্যবহার করে বিশ্লেষণ করা যায়। এইভাবে সম্পূর্ণ তরঙ্গদৈর্ঘ্য সীমা একইসাথে বিশ্লেষণ করা যায়।ফলে সময় বাঁচে এবং মনোক্রোমেটরের তুলনায় ইনফেরোমিটারের দাম কম হওয়ায় অর্থ সাশ্রয় হয়। অবলোহিত সীমায় শোষিত আলো অধীত উপাদানের ইলেক্ট্রনের উত্তেজনার সাথে সামঞ্জস্যপূর্ণ না হয়ে বরং বিভিন্ন ধরনের কম্পনমূলক উত্তেজনার সাথে সামঞ্জস্যপূর্ণ। এই কম্পনমূলক উত্তেজনা অণুর মধ্যে বিদ্যমান বিভিন্ন গ্রুপের বৈশিষ্ট্য, যা এভাবে শনাক্ত করা যায়।অবলোহিত রশ্মির বর্ণালী সাধারণত অতি সংকীর্ণ শোষক সীমার হওয়ায় পরিমাণমূলক বিশ্লেষনের জন্য এদের অনুপযোগী করে তুললেও অণুসমূহ সম্পর্কে বিস্তারিত তথ্য প্রদান করে। বিভিন্ন ধরনের কম্পনের কম্পাঙ্ক আইসোটোপ এর সঙ্গে পরিবর্তিত হয়, ফলে বিভিন্ন আইসোটোপ বিভিন্ন শীর্ষ প্রদর্শন করে। এটির ফলে অবলোহিত স্প্রেক্টোফটোমিতি ব্যবহার করে একটি নমুনার আইসোটোপিক গঠন সম্পর্কে জানা সম্ভব হয়।

সঠিক অনুচ্ছেদ শিরোনাম কোনটি?
titleA. অবলোহিত আলো ট্রান্সমিশন আলোকমিতি
titleB. ফোটন গণনা
titleC. দৃশ্যমান আলোর প্রতিফলনের আলোকমিতি
titleD. আলোকচিত্র ধারণ
উত্তর: titleA
সংঘের আট জন সাধুর উপর মন্দির তৈরির দেখ-ভালের দায়িত্ব দেওয়া হয়েছিল। কারণ, তাঁরা গুজরাটের গান্ধিনগরে অবস্থিত 'অক্ষরধাম'-এর আরেকটি শাখা তৈরির সময় উপস্থিত ছিলেন। সুতরাং, মন্দির তৈরির অভিজ্ঞতা তাঁদের আগেই ছিল। এছাড়াও, প্রমুখ স্বামী মহারাজ নিজে বিষয়টি নিয়ে একাধিক স্থপতির সঙ্গে আলোচনায় বসেন।
উল্লেখ্য, ১৯৯৭-১৯৯৮ সাল থেকেই মন্দিরের জন্য পাথর খোদাইয়ের কাজ শুরুর জল্পনা সদস্যদের মনে দেখা দিলেও স্বামী মহারাজ জানান, জমি পাওয়ার পরই কাজ শুরু হবে। ২০০১ সালে মন্দিরের প্রথম ভিত্তি প্রস্তর স্থাপিত হয়। আট জন সাধু ' বাস্তুশাস্ত্র অনুসারে মন্দির তৈরির অণুরোধ জানান স্থপতিদের। সেই অনুসারে অষ্টম থেকে দ্বাদশ শতাব্দীর ভারতীয় স্থাপত্য রীতি মেনে 'অক্ষরধাম' তৈরি হয়।
তাই এই মন্দিরের গায়ে আঙ্কোর ভাট, যোধপুর, পুরীর জগন্নাথদেবের মন্দির, কোনারক, ওডিশার ভুবনেশ্বর মন্দির সহ দক্ষিণ ভারতের বহু মন্দির গাত্রের কারুকাজ দেখা যায়। সাত হাজার ভাস্কর এবং তিন হাজার স্বেচ্ছাসেবকের অক্লান্ত পরিশ্রমে 'অক্ষরধাম' তৈরি। এর জন্য প্রায় ছয় হাজার টন গোলাপি পাথর আনা হয়েছিল রাজস্থান থেকে। ভাস্করদের মধ্যে বেশির ভাগই ছিলেন স্থানীয় কৃষক এবং দেড় হাজার উপজাতি মহিলা। প্রথমে কিছু পাথর মেশিন দিয়ে কাটা হলেও খোদাইয়ের বাকি সূক্ষ্ম কাজ হাতেই করা হয়। রোজ রাতে মন্দির তৈরি করার কাজ করতে ১০০টি লরি করে চার হাজার শ্রমিক আসতেন।

সঠিক অনুচ্ছেদ শিরোনাম কোনটি?
titleA. বাস্তবায়ন
titleB. মন্দিরের বর্ণনা
titleC. পরিকল্পনা
titleD. উদ্বোধনী অনুষ্ঠান
উত্তর: titleA
ভারতের অন্যান্য রাজ্যের মতো পশ্চিমবঙ্গও প্রতিনিধিত্বমূলক গণতন্ত্রের সংসদীয় পদ্ধতিতে শাসিত হয়। রাজ্যের সকল নাগরিকের জন্য সার্বজনীন ভোটাধিকার স্বীকৃত। পশ্চিমবঙ্গের আইনসভা বিধানসভা নামে পরিচিত। নির্বাচিত জনপ্রতিনিধিদের নিয়ে এই বিধানসভা গঠিত। বিধানসভার সদস্যরা একজন অধ্যক্ষ ও একজন উপাধ্যক্ষকে নির্বাচিত করেন। অধ্যক্ষ অথবা (অধ্যক্ষের অনুপস্থিতিতে) উপাধ্যক্ষ বিধানসভা অধিবেশনে পৌরহিত্য করেন। কলকাতা হাইকোর্ট ও অন্যান্য নিম্ন আদালত নিয়ে রাজ্যের বিচারবিভাগ গঠিত। শাসনবিভাগের কর্তৃত্বভার ন্যস্ত রয়েছে মুখ্যমন্ত্রীর নেতৃত্বাধীন মন্ত্রিসভার উপর। রাজ্যপাল রাজ্যের আনুষ্ঠানিক প্রধান হলেও, প্রকৃত ক্ষমতা সরকারপ্রধান মুখ্যমন্ত্রীর হাতেই ন্যস্ত থাকে। রাজ্যপালকে নিয়োগ করেন ভারতের রাষ্ট্রপতি। বিধানসভায় সংখ্যাগরিষ্ঠ দলের নেতাকে রাজ্যপাল মুখ্যমন্ত্রী হিসেবে নিয়োগ করেন; এবং মুখ্যমন্ত্রীর পরামর্শক্রমে রাজ্যপালই অন্যান্য মন্ত্রীদের নিয়োগ করে থাকেন। মন্ত্রিসভা বিধানসভার নিকট দায়বদ্ধ থাকে। পশ্চিমবঙ্গের বিধানসভা এককক্ষীয়। এই সভার সদস্য সংখ্যা ২৯৫ জন; এঁদের মধ্যে ২৯৪ জন নির্বাচিত এবং একজন অ্যাংলো-ইন্ডিয়ান সম্প্রদায় থেকে মনোনীত। বিধানসভার সদস্যদের বিধায়ক বলা হয়। বিধানসভার স্বাভাবিক মেয়াদ পাঁচ বছর; তবে মেয়াদ শেষ হবার আগেও বিধানসভা ভেঙে দেওয়া যায়। গ্রাম ও শহরাঞ্চলে স্থানীয় স্বায়ত্বশাসন সংস্থাগুলি যথাক্রমে পঞ্চায়েত ও পুরসভা নামে পরিচিত। এই সকল সংস্থাও নিয়মিত নির্বাচনের মাধ্যমে পরিচালিত হয়। পশ্চিমবঙ্গ (ভারতীয় বঙ্গ) থেকে ভারতীয় সংসদের নিম্নকক্ষ লোকসভায় ৪২ জন ও উচ্চকক্ষ রাজ্যসভায় ১৬ জন সদস্য প্রতিনিধিত্ব করেন।

পশ্চিমবঙ্গের রাজনীতিতে দুই প্রধান প্রতিপক্ষ শক্তি হল ভারতের কমিউনিস্ট পার্টি (মার্ক্সবাদী) (সিপিআই(এম)) নেতৃত্বাধীন বামফ্রন্ট ও সর্বভারতীয় তৃণমূল কংগ্রেস। ২০০৬ সালের বিধানসভা নির্বাচনে ২৩৫টি আসন দখল করে বুদ্ধদেব ভট্টাচার্যের নেতৃত্বে বামফ্রন্ট সরকার ক্ষমতায় আসে। বিগত ৩৪ বছর এই বামফ্রন্ট পশ্চিমবঙ্গ শাসন করেছে। এই সরকার ছিল বিশ্বের দীর্ঘতম মেয়াদের গণতান্ত্রিকভাবে নির্বাচিত কমিউনিস্ট সরকার। ২০১১ সালের বিধানসভা নির্বাচনে, ২২৬টি আসন দখল করে মমতা বন্দ্যোপাধ্যায়ের নেতৃত্বাধীন তৃণমূল কংগ্রেস-জাতীয় কংগ্রেস জোট বামফ্রন্টকে পরাজিত করে পশ্চিমবঙ্গে সরকার গঠন করছে।

সঠিক অনুচ্ছেদ শিরোনাম কোনটি?
titleA. আদিমধ্য ও মধ্যযুগ
titleB. সরকার ব্যবস্থা ও রাজনীতি
titleC. ব্রিটিশ শাসন
titleD. প্রাচীন যুগ
উত্তর: titleB
জোসেফ মাইকেল এবং জ্যাকুয়াস-এতিন মন্টগলফিয়ার ভ্রাতৃদ্বয় ফ্রান্সের এনোনায় একটি উষ্ণ বায়ু বেলুন গড়ে তোলেন এবং ১৭৮৩ সালের ১৯ সেপ্টেম্বর জনসম্মুখে প্রদর্শন করেন। এই মানববিহীন বেলুন ১০ মিনিট ধরে উড়ে। মানববিহীন বেলুন নিয়ে পরীক্ষা চালানোর পর এবং পরবর্তীতে পশুবাহিত বেলুন উড়ানোর পর, ১৭৮৩ সালের ১৫ অক্টোবর মানববাহিত প্রথম বেলুনযাত্রা সূচনা হয়। এর পেছনে ছিলেন জ্যিন-ফ্রাঁসোস পিলাত্রে দে রোসিয়ের। একই দিনে রোসিয়ের দড়ি দিয়ে ভূমির সাথে আবদ্ধ একটি বেলুনে চড়ে ২৬ ফুট উচ্চতায় আরোহণ করেন(দড়ির দৈর্ঘ্য)এবং দ্বিতীয় আকাশচারী হিসেবে ইতিহাসে নিজের নাম লেখান। মানুষ যাত্রী বহন কারী প্রথম মুক্ত যাত্রা এর কয়েক সপ্তাহ পরে হয়,১৭৮৩ সালের নভেম্বরের ২১ তারিখ। রাজা ষোড়শ লুইস প্রথমে হুকুম দিয়েছিলেন যে প্রথম যাত্রীদের সবাইকে শাস্তিপ্রাপ্ত আসামি হতে হবে। কিন্তু দে রোসিয়ের এবং মার্কাস ফ্রাসোস দে আর্লান্দেস সুশীল সমাজের প্রতিনিধিদের যাত্রী হিসেবে নেবার জন্য আইনি আবেদন করেন এবং সফল হন। উষ্ণ বায়ু বেলুন প্রথম সামরিক কাজে ব্যবহৃত হয় ১৭৯৪ সালে, ফ্লিউরাসের যুদ্ধে। যেখানে ফরাসি বাহিনী বেলুনগুলো দূরে পর্যবেক্ষণের কাজে ব্যবহার করেছিল। 
সঠিক অনুচ্ছেদ শিরোনাম কোনটি?
titleA. হাইব্রিড বা সংকর
titleB. উষ্ণ বায়ু বেলুনের গঠন/নির্মাণ
titleC. রক্ষণাবেক্ষণ
titleD. প্রথম মানুষবহনকারী যাত্রা
উত্তর: titleD
শাইখ রাবী আল-মাদখালি হাদিস, ইসলামিক সাইন্স ইত্যাদি ক্ষেত্রে ৩০ টির অধিক গ্রন্থ প্রণয়ন করেন যার অনেকগুলো ১৫ ভলিউম সেটে আবদ্ধ করা হয়েছে। ১৯৮৪ সালে তিনি “মানহাজ আল আম্বিয়া ফি দাওয়া ইলাল্লাহ” নামক গ্রন্থটি প্রণয়নের পর সৌদি আরবের ধর্মীয় জগতে বেশ জনপ্রিয়তা লাভ করেন। তিনি মুসলিম ব্রাদারহুডের ব্যাপারে মানুষকে সতর্ক করেন। লেক্রইক্স-এর মতে, আল-মাদখালি জোর দিয়ে বলেন, ইসলাম মানুষের সংশোধনের দিকে গুরুত্ব দেয়, কিন্তু মুসলিম ব্রাদারহুড রাজনৈতিক সংস্কারের দিকে ফোকাস করে। মিসরের সাইয়েদ কুতুবের মতবাদকে খণ্ডন করার জন্য উল্লেখযোগ্য ব্যক্তিদের মধ্যে শাইখ মাদখালি অন্যতম। সাইয়েদ কুতুবের বিপক্ষে তিনি ৪ টি গ্রন্থ রচনা করেন যার মধ্যে “আজওয়া ইসলামিয়্যাহ আলা আকিদাত সাইয়েদ কুতুব ওয়া ফিখরিহি ” সবচেয়ে গুরুত্বপূর্ণ হিসেবে বিবেচিত হয়। এছাড়া তার মাস্টার্স-এর থিসিস যা ২ ইমাম, মুসলিম ও দারাকুতনির উপর রচিত, সেই গ্রন্থটি সৌদি আরবের উচ্চ পর্যায়ের উলামাদের দ্বারা প্রশংসাপ্রাপ্ত।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. শিক্ষা ও কর্মজীবন
titleC. জীবনী
titleD. অবদান
উত্তর: titleD
২০০৪ সালে প্রাক্তন ইরাকি প্রেসিডেন্ট গাজী ইয়ারের সাথে তার বিয়ের কারণে বারওয়ারী বিতর্কের বিষয় ছিলেন, যার কিনা ইতিমধ্যেই অন্য দুই জন স্ত্রী ছিল।

২০০৬ সালে, বারওয়ারি হার্ভার্ড কেনেডি স্কুলে পড়াশোনা করার জন্য ইরাকের রাজনীতি থেকে এক বছর বিরতি নেন। ডার্টমুন্ড বিশ্ববিদ্যালয় থেকে স্পটিয়াল প্ল্যানিংয়ে পিএইচডিও রয়েছে তার।

বারওয়ারি ডুহোক বিশ্ববিদ্যালয়ের সহযোগী অধ্যাপক। তিনি ডুহোক গভর্নোরেটের একটি পরিকল্পনা পরিচালন সমিতির সদস্য এবং এফডব্লিউ-এরও সদস্য, একটি এনজিও প্রতিনিধি যেটি কেআরজি থেকে বিচ্ছিন্ন ইরাকি এবং সিরিয়ার উদ্বাস্তুদের মানবিক সাহায্যের উপর মনোযোগ নিবেশ করে। বারওয়ারি এলইএসের জন্য ইরাকের রাজনৈতিক অর্থনীতির উপর লিখেছেন এবং গবেষণাও করেছেন।

বারওয়ারির ডুহোক অঞ্চলে উৎপাদিত আপেল থেকে তৈরি একটি ভোজ্য পণ্যের কোম্পানি রয়েছে।

সঠিক অনুচ্ছেদ শিরোনাম কোনটি?
titleA. রাজনৈতিক কার্যক্রম
titleB. আরও তথ্য
titleC. প্রারম্ভের জীবন
titleD. ব্যক্তিগত জীবন এবং একাডেমী
উত্তর: titleD